Şafak Pavey

Şafak Pavey (nasida el 10 de Djulio de 1976 en Ankara)Safak Pavey bio. Office of the High Commissioner for Human Rights  es una diplomatika turkana, eskritora de artikolos para djurnales i politika, ke apartiene al prinsipal partido de opozision del payis, el Partido Popular Repuvlikano (CHP).International Women of Courage Award Winners. United States Department of State  Es la primera mujer empedida elejida en la istorya del payis ala Gran Asamblea Nasionala de la Turkiya i endemas apartiene al Komite de las Nasiones Unidas para los Diritos de las Personas Empedidas.and News 2012. Embassy of the United States Ankara.  Enel anyo 2012 Pavey era onorada por el Departamento de Estado de los Estados Unidos kon el Premio Internasional ala Mujer Korajoza.Clinton praises Pavey’s tireless passion, energy. Hürriyet 

Eya demisyono al su lavoro komo deputada al parlamento turkano en Sietembre de 2017, por modre de la su hazinura.Şafak Pavey milletvekilliğinden istifa etti. Cumhuriyet

Biografiya
Pavey nasio el 10 de Djulio de 1976 en Ankara, ija de Şahin i Ayşe Önal, una konosida djurnalista i eskritora turkana. En 1984, bivio en Suisa kon el su espozo, kon el buto de ambezar arte i filmo. Enel anyo 1996, pedrio un braso i una pierna por kavza de un aksidente de treno en Zurich. Un anyo diskues del aksidente, dechidio ambezar relasiones internasionalas en la Universita de Westminster en Londra, i eskapo el su mestrado en la London School of Economics,CITIZEN PAVEY. 3 Quarks Daily  ande lavoro ensima de los diritos de las minoriyas reljiozas en payises musulmanos.Turkish MP overcomes tragedy. Al-Monitor 

Kariera
Pavey lavoro enel Buro del Alto Komisionado de las Nasiones Unidas para los Arifujiados, lavorando kon el ayudo para payises komo Arjelia, Ayifto, Iran, Afganistan, Libanon i Aram. Diskues lavoro komo la avladora de la UNHCR para Evropa Sentrala en Madjaristan i diskues, era la shefa del buro del Akodro de Diritos Umanos enel Buro del Komisionado de las Nasiones Unidas para los Diritos Umanos.Refugee worker turns a disability into an advantage. UNHCR CHP’s Pavey elected to UN committee. Hürriyet 

Mientres lavorava para el UNHCR, lavoro eskriviendo artikolos para el djurnal semanal en turkesko i ermeni  Agos, i eskrivio tres livros. Tiene lavorado prodjektos kon la Universita de Harvard, la Royal Academy of Arts en Londra i el Konsejo de Desen de Norvedjia lisionados kon desen de fraguas inklusivos de personas empedidas. El su livro, 13 Numarali Peron (Platforma numero 13), enel kualo avla ensima del su aksidente de treno, eskrito kon el ayudo de la su madre  Ayşe Önal, yego a ser un best-seller en la Turkiya. Endemas, lavoro kon la iraniana Shirin Ebadi enel su livro "Refugee Rights in Iran".Shirin Ebadi. Refugee Rights in Iran. ISBN 9780863566783 

Diskues de kinze anyadas biviendo en otros payises, abolto ala Turkiya en 2011, i dechidio azer kampanya para ser elejida al parlamento. Desho el su lavoro kon las Nasiones Unidas  en 2012 i era elejida diputada por el vilayet de Estambol, aziendo parte del Partido Popular Repuvlikano, yegando a ser la primera mujer empedida del payis en apartener al parlamento turkano.Firebrand Lawmaker Fights for the Rights of the Disabled. Pulitzer Center on Crisis Reporting  Komo parte del su lavoro enel parlamento, azia parte del Komite Union Evropea-Turkiya de Aksesion, el Komite Parlamentario Union Evropea-Turkiya i la viseprezidenta del grup de amistad kon Korea del Sud. Era elejida una de las vise-prezidentas del CHP, responsavle de las politikas sosyalas i ambientalas. Kuando entro ala Gran Asamblea Nasionala de la Turkiya, alkunos diputados del partido de governo AKP la atakaron deke eya uzava fostan, i esto djenero una diskusyon enel parlamento ensima del dirito de las mujeres enel parlamento a vistir fostan, Safak Pavey: Turkey's 'immoral woman' and the fight to wear trousers. The Guardian   deke el governo tenia defendido uzar fostan.

Onores
 Premio Internasional ala Mujer Korajoza del anyo 2012. 
 Manseva del Anyo de la Junior Chamber InternationalSafak Pavey of Turkey selected as one of the 2011 JCI Ten Outstanding Young Persons of the World. Junior Chamber International 
 Sekularista del Anyo 2014, aresivido de la Sosyete Nasionala Sekularista del Reino UnidoSecularist of the Year awarded to Turkish MP, Safak Pavey. NSS 

Famiya
D'akodro kon el djurnal Hürriyet, la madre de Şafak Pavey es prima de Deniz Gezmiş, un aktivista politiko turkano de los anyos 60.Mukaddes Gezmiş son yolculuğuna uğurlandı. Hürriyet 

Referensias



Atamientos eksternos
Şafak Pavey en Twitter

Kateggoría:Politikos de la Turkiya
Kateggoría:Mujeres de la Turkita
Kateggoría:Personas empedidas
Kateggoría:Ankaralis